Diari Oficial de la Generalitat Valenciana


Sumari del DOGV 6431, del 04-01-2011 (2010/13790)

Notificació de la sentència dictada en el judici ordinari número 336/2009.
--------------------------------------------------------------------------

### Dades del document

Número de DOGV
:   6431

Data del DOGV
:   04-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13437


Organisme emissor
:   Jutjat de Primera Instància Número 3 de Sant Vicent del Raspeig

Tipus de document
:   Edicte

Notificació de la sentència dictada en el judici ordinari número 336/2009. [2010/13050]  
Arturo Hernández Beltrán, secretari del Jutjat de Primera Instància número 3 de Sant Vicent del Raspeig (Alacant), faig saber:  
Que en el judici d'assumpte civil seguit en aquest Jutjat amb el número 00555/2009, s'ha dictat la sentència que té l'encapçalament i la dispositiva que, literalment, són com segueix:  
«sentència número 37/2010  
Sant Vicent del Raspeig, 9 de març de 2010  
Manuel Antón Jiménez, jutge del Jutjat de Primera Instància número 3 de Sant Vicent del Raspeig i partit, he vist aquestes actuacions de judici ordinari número 336/2009, en exercici de l'acció per responsabilitat contractual derivada d'incompliment de contracte d'arrendament financer o lísing i promoguts per la mercantil Lico Leasing, SA, EFC (representada pel procurador Juan Teodomiro Navarrete Ruiz i sota la direcció tècnica del lletrat Enrique Seller Almodóvar) contra la mercantil Congelados Luna Polar, SL, Adoración Ángeles Saavedra Perán i Manuel Durán Luna (tots aquests en situació processal de rebel·lia).  
Dispositiva  
Estime en al seua totalitat la demanda en exercici de l'acció per responsabilitat contractual derivada d'incompliment de contracte d'arrendament financer o lísing i promoguda per la mercantil Lico Leasing, SA, EFC, contra la mercantil Congelados Luna Polar, SL, Adoración Ángeles Saavedra Perán i Manuel Durán Luna, i declare la resolució, per incompliment de l'obligació de pagament de les quotes pactades, del contracte d'arrendament financer o lísing subscrit en el seu moment entre les dues mercantils esmentades; i condemne, i a conseqüència d'això, la mercantil demandada a la devolució a la mercantil actora de la possessió de l'apilador elèctric que constituïa l'objecte del contracte esmentat, i també condemne a tots i a cada un dels demandats esmentats perquè, i amb caràcter solidari entre ells, paguen a la mercantil actora la quantitat total de 1.298,75 euros per les quotes vençudes i indemnització pactada, més els interessos de demora que es produïsquen del 2% mensual per les quotes no satisfetes al seu venciment i fins al complet pagament del deute; i condemne igualment a tots els demandats i amb igual caràcter solidari entre ells, perquè paguen a la mercantil actora i pel concepte de clàusula penal, d'una quantitat equivalent a les quotes que a partir d'ara vencen i fins a la data en què es produïsca l'efectiu lliurament del bé cedit en arrendament financer. I tot això amb condemna expressa a costes a tots els demandats i amb caràcter mancomunat entre ells.  
Notifiqueu aquesta resolució a les parts que s'han personat, i feu-los saber que aquesta no és ferma i que s'hi pot interposar un recurs d'apel·lació que cal preparar davant d'aquest Jutjat i dins del termini de cinc dies, comptadors des de l'endemà de la notificació d'aquesta resolució.  
Aquesta és la meua sentència, de què cal expedir una testimoniança suficient perquè s'unisca a les actuacions que l'han motivada, que pronuncie, mane i firme».  
I perquè valga de notificació de sentència al demandat Congelados Luna Polar, SL, l'últim domicili conegut de la qual era al polígon Canastell, carrer dels Artesans, 13, Sant Vicent del Raspeig, i Adoración Ángeles Saavedra Perán i Manuel Durán Luna, l'últim domicili conegut del qual era al passeig dels Eucaliptus, 20, A, de Sant Vicent del Raspeig, expedisc aquest edicte.  
Sant Vicent del Raspeig, 12 de novembre de 2010.- El secretari judicial: Arturo Hernández Beltrán.